## Zakon o profesionalnoj rehabilitaciji i zapošljavanju osoba s invaliditetom

### NN 143/2002 (3.12.2002.), Zakon o profesionalnoj rehabilitaciji i zapošljavanju osoba s invaliditetom

# HRVATSKI SABOR

2298

Na temelju članka 88. Ustava
Republike Hrvatske, donosim

## ODLUKU

### O PROGLAŠENJU ZAKONA O PROFESIONALNOJ REHABILITACIJI I ZAPOŠLJAVANJU OSOBA S INVALIDITETOM

Proglašavam Zakon o
profesionalnoj rehabilitaciji i zapo­š­lja­vanju osoba s invaliditetom, koji je
donio Hrvatski sabor na sjednici 22. studenoga 2002.

Broj: 01-081-02-3687/2
Zagreb, 26. studenoga 2002.

Predsjednik
Republike Hrvatske **Stjepan Mesić,** v. r.

## ZAKON

### O PROFESIONALNOJ REHABILITACIJI I ZAPOŠLJAVANJU OSOBA S INVALIDITETOM

I. OPĆE ODREDBE

Članak 1.

Ovim se Zakonom propisuju prava
osoba s invaliditetom na profesionalnu rehabilitaciju, zapošljavanje i rad te
uređuju pojmovi osobe s invaliditetom i smanjene radne sposobnosti, zapošlja­vanje
i rad osoba s invaliditetom na otvorenom tržištu rada i pod posebnim uvjetima,
osnivanje, djelatnost te upravna i stručna tijela u ustanovi za profesionalnu
rehabilitaciju, zaštitnoj radionici i radnom centru, mjere za poticanje
zapošljavanja i rada osoba s invaliditetom, osnivanje Fonda za profesionalnu
rehabilitaciju i zapošljavanje osoba s invaliditetom te odgovornost za povrede
odredaba ovoga Zakona.

Invaliditet i smanjena radna
sposobnost

Članak 2.

(1) Osoba s invaliditetom je
prema ovom Zakonu svaka osoba kod koje postoji tjelesno, osjetilno ili mentalno
oštećenje koje za posljedicu ima trajnu ili na najmanje 12 mjeseci smanjenu mo­guć­nostzadovoljavanja osobnih potreba u svakodnevnom životu.

(2) Osoba s invaliditetom
smanjenih radnih sposobnosti je osoba čiji invaliditet u odnosu na sposobnosti
osobe bez invaliditeta jednake ili slične životne dobi, jednake ili slične
naobrazbe, u jednakim ili sličnim uvjetima rada, na jednakim ili sličnim
poslovima ima za posljedicu trajnu ili na najmanje 12 mjeseci smanjenu
mogućnost radno se osposobiti, zaposliti i raditi na tržištu rada pod općim
uvjetima.

(3) Iznimno, osobom s
invaliditetom smanjenih radnih sposobnosti može se smatrati i osoba s
invaliditetom čiji je radni učinak u granicama očekivanog, ali se na temelju
smanjenih stvarnih i procijenjenih općih sposobnosti takve osobe ocijeni da je
to u interesu očuvanja njezinih tjelesnih, osjetilnih i mentalnih sposobnosti.

Članak
3.

U smislu odredaba članka 2.
ovoga Zakona, osoba s invaliditetom smanjenih radnih sposobnosti je:

1. osoba s invaliditetom,
korisnik novčane naknade do zaposlenja koja je to pravo ostvarila na temelju
propisa o socijalnoj skrbi,

2. osoba s profesionalnom
nesposobnošću za rad prema propisima o mirovinskom osiguranju,

3. osoba koja je ostvarila pravo
na profesionalnu rehabilitaciju prema propisima o zaštiti vojnih i civilnih
invalida rata,

4. osoba koja je ostvarila pravo
na profesionalnu rehabilitaciju prema propisima o pravima hrvatskih branitelja
iz Domovinskog rata i članova njihovih obitelji,

5. učenik s teškoćama u razvoju
i učenik s većim teškoćama u razvoju prema propisima o srednjem školstvu,

6.
osoba s invaliditetom starija od 21 godine koja pravo na profesionalnu
rehabilitaciju ili rad ne može ostvariti prema propisima iz točke 1. do 4.
ovoga članka.

Članak
4.

(1)
Invaliditet i smanjenu radnu sposobnost osoba iz članka 3. točke 1. do 5. ovoga
Zakona utvrđuje tijelo nadležno prema propisima iz tih točaka.

(2)
Invaliditet i smanjenu radnu sposobnost osoba iz članka 3. točke 6. ovoga
Zakona utvrđuje na temelju nalaza i mišljenja ovlaštenog vještaka u prvom
stupnju ured državne uprave nadležan za socijalnu skrb.

(3)
Postupak utvrđivanja invaliditeta i smanjene radne sposobnosti pokreće se na
zahtjev te osobe, odnosno njezinog zakonskog zastupnika ili skrbnika. Poticaj
za podnošenje zahtjeva za pokretanje tog postupka mogu dati izabrani doktor
medicine primarne zdravstvene zaštite, roditelj, socijalni radnik i defektolog.

(4)
O žalbi protiv prvostupanjskog rješenja ureda iz stavka 2. ovoga članka
odlučuje ministarstvo nadležno za socijalnu skrb.

(5)
Upisom u Hrvatski registar osoba s invaliditetom ne stje­ču se prava, niti
nastaju obveze predviđene ovim Zakonom.

Članak
5.

U
postupku rješavanja o zahtjevu za utvrđivanje invaliditeta i smanjene radne
sposobnosti, kao i u postupku priznanja prava po ovome Zakonu, primjenjuje se
Zakon o općem upravnom postupku.

II. PROFESIONALNA REHABILITACIJA

Članak 6.

(1) Osoba s invaliditetom ima
pravo na profesionalno osposobljavanje i rehabilitaciju (u daljnjem tekstu:
profesionalna rehabilitacija) pod općim uvjetima, a ako je to potrebno zbog
vrste i težine invaliditeta ili uspješnosti rehabilitacijskog procesa i u
posebnim školama i ustanovama za profesionalnu rehabilitaciju, po prilagođenim
ili posebnim programima.

(2)
Profesionalna rehabilitacija obuhvaća sljedeće mjere i aktivnosti:

–
utvrđivanje preostalih radnih i općih sposobnosti,

–
profesionalno informiranje, savjetovanje i procjenu profe­si­onalnih
mogućnosti,

–
analizu tržišta rada, mogućnost zapošljavanja i uključenja u rad,

–
procjenu mogućnosti izvođenja, razvoja i usavršavanja pro­­grama profesionalnog
osposobljavanja,

–
radno osposobljavanje, dokvalifikaciju, prekvalifikaciju i programe za
održavanje i usavršavanje radnih i radno-socijalnih vještina i sposobnosti u
razdoblju do zapošljavanja,

–
informiranje i savjetovanje o pomoćnoj tehnologiji u uče­nju i radu,

–
pojedinačne i skupne programe za unaprjeđenje radno-so­ci­jalne uključenosti u
zajednicu,

–
savjetodavne prijedloge o primjeni različitih tehnologija i tehnika u učenju i
radu uz procjenu mogućnosti primjene,

–
pretprofesionalno učenje, planiranje i primjena odabrane tehnologije,

– razvoj motivacije i osposobljavanje
osobe s invaliditetom u korištenju odabrane tehnologije,

– tehničku pomoć, podršku,
praćenje i procjenu rezultata,

– informiranje i podršku u
izvorima financiranja.

(3) Trajanje profesionalne
rehabilitacije ovisi o preostalim rad­nim sposobnostima i složenosti njezinog
organiziranja i izvođenja.

(4) Profesionalnu rehabilitaciju
osoba s invaliditetom organizira i izvodi ustanova za profesionalnu
rehabilitaciju, srednja ško­la ili druga pravna osoba koja ispunjava uvjete za
osposobljavanje propisane ovim i drugim zakonom.

(5) Praktični dio
osposobljavanja za rad u tijeku profesionalne rehabilitacije izvodi se kod
poslodavca, a iznimno u ustanovi za profesionalnu rehabilitaciju ili u
specijaliziranoj obrazovnoj ustanovi.

Članak 7.

(1) O pravu na profesionalnu
rehabilitaciju odlučuje u prvom stupnju područna služba Hrvatskog zavoda za
zapošljavanje nadležna prema prebivalištu osobe s invaliditetom.

(2) Postupak za priznanje prava
iz stavka 1. ovoga članka po­kreće se zahtjevom osobe s invaliditetom, odnosno
njezinog zakonskog zastupnika ili skrbnika. Zahtjevu se prilaže dokaz o
utvrđenom invaliditetu i o smanjenoj radnoj sposobnosti (članak 3.).

(3) O žalbi protiv
prvostupanjskog rješenja ustanove iz stav­ka 1. ovoga članka odlučuje Središnja
služba Hrvatskog zavoda za zapošljavanje.

Članak 8.

Osoba s invaliditetom pridonosi
svojoj profesionalnoj rehabilitaciji i zapošljavanju:

– brigom o svom školovanju i
stručnom osposobljavanju ovisno o dostupnim mogućnostima i svojim sklonostima i
sposobnostima,

– prijavom na oglas o
zapošljavanju za poslove za koje is­punjava predviđene uvjete i u stanju ih je
obavljati te prihva­ća­njem ponuđenog zaposlenja na takvim poslovima,

– poštivanjem radne i tehnološke
discipline tijekom stručnog osposobljavanja i rada,

– suradnjom u pitanjima stručnog
osposobljavanja i rada s liječnikom, defektologom, psihologom, socijalnim
radnikom, pravnikom, tehnologom i neposredno nadređenim radnikom,

– prihvaćanjem opravdane ponude
promjene posla, odnosno rasporeda na druge odgovarajuće poslove zbog prestanka
potrebe ili nemogućnosti obavljanja dotadašnjih poslova,

– stručnim osposobljavanjem
tijekom rada, po potrebi i dokvalifikacijom i prekvalifikacijom radi
zadržavanja zaposlenja.

III.
ZAPOŠLJAVANJE I RAD OSOBA S INVALIDITETOM

Uvjeti zapoŠljavanja

Članak 9.

(1) Osobe s invaliditetom
zapošljavaju se i rade na tržištu rada pod općim ili posebnim uvjetima.

(2) Pod općim uvjetima
zapošljavanja smatra se zapo­šlja­vanje osoba s invaliditetom na otvorenom
tržištu rada.

(3) Pod posebnim uvjetima
zapošljavaju se u ustanovi ili trgovačkom društvu osnovanim radi zapošljavanja
osoba s invaliditetom (u daljnjem tekstu: zaštitna radionica) osobe s
invaliditetom koje se na temelju radnih i općih sposobnosti ne mogu zaposliti
na otvorenom tržištu rada ili održati svoje zaposlenje uz primjenu olakšica iz
članka 29. ovoga Zakona.

(4) Pod zapošljavanjem u
posebnim uvjetima smatra se i samozapošljavanje (otvaranje vlastitog obrta,
osnivanje vlastitoga trgovačkog društva i obavljanje samostalne djelatnosti) te
zapo­šljavanje u obiteljskom gospodarstvu.

ZapoŠljavanje
na otvorenom trŽiŠtu rada

Članak 10.

(1) Tijela državne uprave,
tijela sudbene vlasti i druga državna tijela, tijela jedinica lokalne i
područne (regionalne) samouprave, javne službe, izvanproračunski fondovi te
pravne osobe u vlasništvu ili u pretežitom vlasništvu Republike Hrvatske dužni
su na primjerenom radnom mjestu, prema vlastitom odabiru, u primjerenim radnim
uvjetima imati zaposleno:

– do 31. prosinca 2004. najmanje
jednu osobu s invaliditetom na svakih 49 zaposlenih,

– do 31. prosinca 2008. najmanje
jednu osobu s invaliditetom na svaka 32 zaposlena,

– do 31. prosinca 2012. najmanje
jednu osobu s invaliditetom na svaka 24 zaposlena,

– do 31. prosinca 2016. najmanje
jednu osobu s invaliditetom na svakih 19 zaposlenih, a

– do 31. prosinca 2020. najmanje
jednu osobu s invaliditetom na svakih 16 zaposlenih.

(2) Poslodavac koji podliježe
obvezi iz stavka 1. ovoga članka, a nije ispunio tu obvezu, dužan je svakog
mjeseca prilikom isplate plaća uplaćivati u Fond za profesionalnu
rehabilitaciju i zapošljavanje osoba s invaliditetom poseban doprinos u visini
0,2% iznosa isplaćenog za taj mjesec za bruto plaće i naknade plaće.

(3) Poslodavac koji ne podliježe
obvezi iz stavka 1. ovoga članka dužan je, osim ako ima zaposlen broj osoba s
invaliditetom iz stavka 1. ovoga članka, svakog mjeseca prilikom isplate plaća
uplaćivati u Fond za profesionalnu rehabilitaciju i zapoš­ljavanje osoba s
invaliditetom poseban doprinos u visini 0,1% iznosa isplaćenog za taj mjesec za
bruto plaće i naknade plaće.

(4) Ministar nadležan za rad i
socijalnu skrb donijet će pravil­nik kojim će se utvrditi radna mjesta i
poslovi na kojima, pri zapošljavanju osoba s invaliditetom, uz zadovoljavanje
ostalih potrebnih uvjeta, prednost imaju osobe sa 100%-tnim invaliditetom.

Odgoda za novoosnovanog poslodavca

Članak 11.

(1) Ministarstvo nadležno za rad
može novoosnovanoj pravnoj osobi u vlasništvu ili u pretežitom vlasništvu
Republike Hr­vat­ske u vremenu uvođenja u rad, a najduže 24 mjeseca od dana
početka rada, odgoditi obvezu zapošljavanja osoba s invaliditetom iz članka 10.
stavka 1. ovoga Zakona.

(2) Pravna osoba iz stavka 1.
ovoga članka koja traži privremenu odgodu obveze zapošljavanja osoba s
invaliditetom dužna je zahtjev podrobno obrazložiti.

(3) Primjerak rješenja o odgodi
obveze zapošljavanja iz stavka 2. ovoga članka dostavlja se na znanje i mjesno
nadležnoj područnoj službi Hrvatskog zavoda za zapošljavanje.

SamozapoŠljavanje
i zapoŠljavanje u obiteljskom gospodarstvu

Članak 12.

(1) Zapošljavanjem u posebnim
uvjetima osoba s invaliditetom smatra se i samozapošljavanje te zapošljavanje i
rad u obiteljskom obrtu, trgovačkom društvu ili samostalnoj djelatnosti.

(2) Osoba s invaliditetom iz
stavka 1. ovoga članka te njezin poslodavac imaju prava iz ovoga Zakona i prava
na olakšice i oslobođenja predviđena drugim propisima uz uvjete propisane
člankom 32. ovoga Zakona.

Radni
odnos osobe s invaliditetom

Članak
13.

(1) Osoba s invaliditetom
zasniva radni odnos sklapanjem ugovora o radu ili na drugi način predviđen
posebnim propisima i time stječe prava i preuzima obveze iz radnog odnosa i u
svezi s radnim odnosom iz ovoga Zakona, Zakona o radu, drugih propisa,
kolektivnog ugovora, pravilnika o radu i sporazuma radni­čkog vijeća i
poslodavca.

(2) Odredbe Zakona o radu koje
se odnose na radnike s profesionalnom nesposobnošću za rad i s neposrednom
opasnošću od nastanka invalidnosti primjenjuju se i na sve druge osobe s
invaliditetom iz članka 3. ovoga Zakona.

(3) Zakonom o radu određeno
najmanje trajanje otkaznog roka za osobu s invaliditetom dodatno se uvećava za
mjesec dana, osim ako je otkaz skrivila ta osoba.

(4) Osoba s invaliditetom ima za
svaku kalendarsku godinu pravo na plaćeni godišnji odmor u trajanju od najmanje
24 radna dana.

(5) Osoba s invaliditetom smije
raditi noću, prekovremeno i u preraspodijeljenom radnom vremenu u skladu s
ocjenom tijela koje je utvrdilo invaliditet i smanjenu radnu sposobnost.

(6) Nositelj osiguranja zapošljavanja
iz članka 29. stavka 1. ovoga Zakona ili druga fizička ili pravna osoba može s
poslodav­cem ugovoriti uvjete prilagođavanja osoba s invaliditetom za rad u
svezi s radnim mjestom, radnim vremenom, dužinom trajanja i načinom praćenja
prilagođavanja, stručnim nadzorom, ocjenjivanjem radnih sposobnosti, snošenjem
troškova prilagođavanja i iznosom tih troškova te o drugim međusobnim odnosima.

OČevidnik o zaposlenim osobama s invaliditetom

Članak 14.

(1) O zaposlenim osobama s
utvrđenim invaliditetom (članak 3.) vodi se očevidnik.

(2) Očevidnik vodi Hrvatski
zavod za zapošljavanje.

(3) Sadržaj očevidnika i način
njegova vođenja pravilnikom propisuje ministar nadležan za rad i socijalnu
skrb.

(4) Poslodavac je dužan
nadležnoj područnoj službi Hrvat­skog zavoda za zapošljavanje dostavljati
sljedeće podatke o osobama s utvrđenim invaliditetom koje su kod njega u radnom
odnosu:

– ime, prezime i adresa
prebivališta,

– dan zasnivanja radnog odnosa,
i

– dan prestanka radnog odnosa.

(5) Rok dostavljanja podataka iz
stavka 4. ovoga članka je za osobe zatečene u radnom odnosu 60 dana od dana
stupanja na snagu ovoga Zakona, a za novozaposlenu osobu s invaliditetom te za
prestanak radnog odnosa osobe s invaliditetom rok je 30 dana od dana početka
rada, odnosno od dana prestanka radnog odnosa.

Rad u radnom centru

Članak 15.

(1) Osobi s invaliditetom koja
se na temelju radnih i općih sposobnosti ne može zaposliti i održati zaposlenje
u posebnim uvjetima kod poslodavca ili u zaštitnoj radionici može se osigurati
rad u radnom centru.

(2) Osoba s invaliditetom na
radu u radnom centru ima položaj korisnika usluga.

(3) Upućivanje osobe s
invaliditetom na rad u radni centar mogu zahtijevati ta osoba, njezin zakonski
zastupnik ili skrbnik ili druga fizička ili pravna osoba.

(4) O radu osobe s invaliditetom
u radnom centru odlučuje u prvom stupnju područna služba Hrvatskog zavoda za
zapoš­lja­vanje nadležna prema prebivalištu osobe s invaliditetom, a u drugom
stupnju Središnja služba toga Zavoda.

IV. USTANOVA
ZA PROFESIONALNU REHABILITACIJU, ZAŠTITNA RADIONICA I RADNI CENTAR

Ustanova za profesionalnu rehabilitaciju

Članak 16.

(1) Ustanova za profesionalnu
rehabilitaciju (u daljnjem tekstu: ustanova) je prema ovom Zakonu javna
ustanova osnovana u svrhu organiziranja i izvođenja profesionalne
rehabilitacije osoba s invaliditetom prema odredbama članka 6. stavka 2. ovoga
Zakona.

(2) Ustanovu mogu osnovati
Republika Hrvatska, jedinica lokalne i područne (regionalne) samouprave,
Hrvatski zavod za zapošljavanje, udruga osoba s invaliditetom, humanitarna
udruga, vjerska zajednica i druga pravna i fizička osoba.

(3) Suglasnost na akt o
osnivanju ustanove daje ministarstvo nadležno za rad i socijalnu skrb.

(4) Ustanova mora za osnivanje i
rad ispunjavati uvjete u pogledu prostora, opreme te stručnih radnika.

(5) Uvjete za osnivanje i rad iz
stavka 4. ovoga članka pravilnikom propisuje ministar nadležan za rad i
socijalnu skrb.

Članak 17.

Statutom ustanove uređuju se sva
značajna pitanja vezana uz organizaciju i rad ustanove, a osobito: sustav
organizacije, sastav i djelokrug upravnog vijeća, sastav i djelokrug stručnog
vijeća, ovlaštenja ravnatelja te položaj i prava osoba s invaliditetom za
vrijeme profesionalne rehabilitacije u ustanovi.

Članak 18.

(1) Sredstva za rad ustanove
osiguravaju osnivač i Fond za profesionalnu rehabilitaciju i zapošljavanje
osoba s invaliditetom.

(2) Ustanova može ostvariti
prihode i pružanjem ugovorenih usluga korisnicima, prodajom proizvoda nastalih
u tijeku profesionalne rehabilitacije te od darova.

ZaŠtitna
radionica

Članak
19.

(1)
Zaštitna radionica osniva se u svrhu zapošljavanja i rada osoba s
invaliditetom.

(2)
Zaštitna radionica je ustanova ili trgovačko društvo koja zapošljava najmanje
51% osoba s invaliditetom u odnosu na ukupni broj zaposlenih.

(3)
Nadzor nad primjenom odredbe stavka 2. ovoga članka obavlja nadležni inspektor
rada.

Članak
20.

(1)
Zaštitnu radionicu mogu pojedinačno ili zajednički osnovati jedinica lokalne i
područne (regionalne) samouprave, trgo­vačko društvo, Hrvatski zavod za
zapošljavanje, udruga osoba s invaliditetom, udruga poslodavaca, sindikat,
humanitarna udruga, vjerska zajednica ili druga fizička i pravna osoba.

(2)
Ako su zaštitnu radionicu osnovala dva ili više osnivača njihova međusobna
prava i obveze uređuju se aktom o osnivanju ili ugovorom.

Članak
21.

(1)
Domaći i strani poslodavac može osnovati posebnu radnu jedinicu za
zapošljavanje osoba s invaliditetom.

(2)
Radna jedinica za zapošljavanje osoba s invaliditetom ostvarit će status
zaštitne radionice ako zapošljava najmanje 51% osoba s invaliditetom u odnosu
na ukupni broj radnika u radnoj jedinici, a najmanje šest osoba s invaliditetom
te ako je aktom poslodavca osnovana kao posebna obračunska jedinica.

(3)
U slučaju da radna jedinica ostvari status zaštitne radionice na nju se
odgovarajuće primjenjuju odredbe ovoga Zakona ili drugog zakona o zaštitnim
radionicama.

Radni
centar

Članak 22.

(1) Radni centar je prema ovom
Zakonu javna ustanova koja skrbi radom o osobama s invaliditetom koje se ne
mogu zaposliti ili održati zaposlenost u općim ili posebnim uvjetima na
otvorenom tržištu rada ili u zaštitnim radionicama.

(2)
Osobom s invaliditetom iz stavka 1. ovoga članka smatra se osoba koja ne
postiže radni učinak veći od 50% primjeren njezinoj dobi, stručnoj spremi i
uvjetima rada.

(3)
Radni centar osniva se i radi radno-terapijskih aktivnosti u okviru
habilitacije i rehabilitacije osoba s invaliditetom.

(4)
Radni centar mora imati na radu najmanje 80% osoba s invaliditetom u odnosu na
broj osoba u radnom odnosu.

(5)
Radni centar mora za svoj rad ispunjavati uvjete u pogledu prostora, opreme te
stručnih radnika.

(6)
Uvjete za rad iz prethodnog stavka pravilnikom propisuje ministar nadležan za
rad i socijalnu skrb.

Članak
23.

(1) Radni centar može uz
suglasnost ministra nadležnog za rad i socijalnu skrb osnovati svaka domaća i
strana fizička i pravna osoba.

(2) Radni centar može se
osnovati kao posebna ustrojstvena jedinica zaštitne radionice.

(3) Sredstva za rad radnog
centra osiguravaju osnivač i Fond za profesionalnu rehabilitaciju i
zapošljavanje osoba s invalidite­tom.

(4) Radni centar može primati
darove domaćih i stranih fi­zič­kih i pravnih osoba.

V. ZAJEDNIČKE ODREDBE

Upravno
vijeĆe

Članak 24.

(1) Radom ustanove iz članka 16.
ovoga Zakona, zaštitne radionice i radnog centra upravlja upravno vijeće.

(2)
Broj i sastav članova upravnog vijeća utvrđuje se aktom o osnivanju ili
statutom.

(3)
Predsjednika i članove upravnog vijeća imenuje osnivač.

(4)
Upravno vijeće imenuje se na vrijeme od četiri godine.

(5) Radom zaštitne radionice osnovane
kao trgovačko druš­tvo upravlja se na način propisan Zakonom o trgovačkim druš­tvima.

Članak 25.

(1)
Upravno vijeće raspravlja i odlučuje o svim pitanjima predviđenim zakonom i
aktom o osnivanju.

(2)
Rad upravnog vijeća je javan, osim kada se raspravlja i odlučuje o pitanjima
vezanim uz osobne podatke, kao i o pitanjima i činjenicama čijim bi iznošenjem
u javnost moglo doći do nanošenja moralne, poslovne i materijalne štete
ustanovi, zaštit­noj radionici ili drugoj fizičkoj i pravnoj osobi.

(3) Statutom se pobliže utvrđuje u kojim
slučajevima je is­klju­čena javnost.

StruČno vijeĆe

Članak 26.

(1) Stručno vijeće obvezno se
osniva u ustanovi, zaštitnoj radionici i radnom centru ako je broj osoba s
invaliditetom na osposobljavanju ili radu veći od 30.

(2)
Djelokrug, imenovanje i sastav stručnog vijeća određuju se aktom o osnivanju
ili statutom.

(3)
Rad stručnog vijeća je zatvoren za javnost kad se raspravlja o osobnim stvarima
osobe s invaliditetom, kao i u slučaje­vima utvrđenim statutom.

Ravnatelj

Članak
27.

(1)
Ravnatelj organizira i vodi rad i poslovanje te predstavlja i zastupa ustanovu,
zaštitnu radionicu osnovanu kao ustanovu i radni centar.

(2)
Ravnatelja imenuje upravno vijeće na vrijeme od četiri godine uz prethodnu
suglasnost osnivača. Ista osoba može se ponovo imenovati za ravnatelja.

(3)
Za ravnatelja može biti imenovan hrvatski državljanin koji ima visoku stručnu
spremu društvenog smjera i najmanje pet godina radnog iskustva u struci.

Odgovornost
za obveze

Članak 28.

(1) Ustanova iz članka 16. ovoga
Zakona, zaštitna radionica osnovana kao ustanova i radni centar odgovaraju za
obveze cijelom svojom imovinom.

(2) Osnivač ustanove iz stavka
1. ovoga članka solidarno i neograničeno odgovara za njezine obveze.

VI. OLAKŠICE PRI ZAPOŠLJAVANJU
OSOBA S INVALIDITETOM NA OTVORENOM TRŽIŠTU RADA I POD POSEBNIM UVJETIMA

OlakŠice
pri zapoŠljavanju

Članak 29.

(1)
Poslodavac koji zapošljava osobe s invaliditetom ima pra­vo na olakšice predviđene
poreznim propisima, pravo na nov­čani poticaj i na poticaje predviđene posebnim
ugovorom o zapoš­ljavanju osobe s invaliditetom sklopljenim s Fondom za
profesionalnu rehabilitaciju i zapošljavanje osoba s invaliditetom, Hrvat­skim
zavodom za zapošljavanje, Hrvatskim zavodom za mirovinsko osiguranje, nadležnom
službom socijalne skrbi, jedinicom lokalne i područne (regionalne) samouprave
ili s drugim poslodav­cem (u daljnjem tekstu: nositelj osiguranja zapo­šlja­vanja).
Ova prava poslodavcu pripadaju bez obzira na to je li osoba s invaliditetom
bila prethodno prijavljena u evidenciji nezaposlenih Hrvatskog zavoda za
zapošljavanje.

(2)
Poticaji iz stavka 1. ovoga članka ugovoreni s nositeljem osiguranja
zapošljavanja su jednokratna materijalna davanja, sred­stva za prilagodbu
radnog mjesta i uvjeta rada, kreditna sredstva po povoljnijim uvjetima
namijenjena kupnji strojeva, opreme, alata ili pribora potrebnog za
zapošljavanje osobe s invaliditetom te sredstva naknade razlike zbog smanjenog
radnog učinka ili za sufinanciranje dijela plaće osobnog asistenta (pomagača u
radu) osobe s invaliditetom u tijeku rada.

NovČani
poticaj

Članak 30.

(1) Poslodavac koji zaposli
nezaposlenu osobu s invaliditetom utvrđenim prema odredbama ovoga Zakona, osim
poslodavca iz članka 10. stavka 1. ovoga Zakona, ima pravo na novčani poticaj.

(2)
Novčani poticaj se određuje u visini uplaćenog obveznog doprinosa na plaće
utvrđenog po propisima o obveznom mirovinskom osiguranju na temelju
generacijske solidarnosti, uplaćenog obveznog doprinosa na plaće utvrđenog po
propisima o osnovnom zdravstvenom osiguranju te uplaćenog obveznog doprinosa na
plaće utvrđenog prema zakonu koji uređuje posredovanje pri zapošljavanju i
prava za vrijeme nezaposlenosti.

(3)
Zahtjev za isplatu novčanog poticaja poslodavac podnosi Fondu za profesionalnu
rehabilitaciju i zapošljavanje osoba s invaliditetom. Zahtjevu se obvezno
prilaže obračun novčanog poticaja s podacima o osobama s invaliditetom i o
uplaćenim doprinosima na plaću za te osobe, zatim dokaz da su za sve radnike
uplaćeni ti doprinosi, primjerci obračuna plaće osoba s invaliditetom, a prvi
put i dokazi o zapošljavanju i o invaliditetu.

(4)
Poslodavac može zahtjev za isplatu novčanog poticaja podnijeti po isteku
mjeseca ili tromjesečja. Novčani poticaj se isplaćuje u roku od 30 dana od dana
podnošenja zahtjeva s obveznim prilozima.

(5)
Ovlašćuje se Fond za profesionalnu rehabilitaciju i za­pošljavanje osoba s
invaliditetom da javno objavi način ostvarivanja prava na novčani poticaj te da
putem nadležnih upravnih tijela kod poslodavca nadzire pravilnost obračuna
novčanog poticaja i vjerodostojnost priloženih dokaza.

Sredstva
posebne namjene

Članak
31.

(1)
Zaštitna radionica može primati pomoći i darove u novcu ili materijalnim
sredstvima.

(2)
Namjenu pomoći, odnosno dara određuje darovatelj.

(3)
Pomoć i darovi u novcu ne smiju se koristiti za isplate radnicima koje se prema
poreznim propisima smatraju dohotkom.

(4)
Pomoći i darove u novcu ili drugim materijalnim sredstvima zaštitna radionica
vodi i koristi kao sredstva posebne na­mjene.

(5)
Sredstva posebne namjene vode se na posebnom računu. Korisnici sredstava
posebnog računa iz stavka 1. ovoga članka dužni su za svaku financijsku godinu
donijeti i Fondu za profesionalnu rehabilitaciju i zapošljavanje dostaviti
financijsko izvješće o prihodima i rashodima sredstava posebne namjene.

(6)
Novčana sredstva posebne namjene iz stavka 1. ovoga članka koja nisu utrošena
za namjene iz stavka 2. ovoga članka moraju se uplatiti u Fond za profesionalnu
rehabilitaciju i zapošljavanje osoba s invaliditetom.

Samostalna
djelatnost i obiteljsko gospodarstvo

Članak 32.

(1) Pravo na porezna i carinska
oslobođenja i olakšice pred­viđene carinskim i poreznim propisima, kao i prava
i olakšice predviđene ovim Zakonom i drugim propisima pripadaju i osobama s
invaliditetom koje obavljaju samostalnu djelatnost u smislu poreznih propisa te
osobama koje obavljaju poljoprivrednu djelatnost kao jedino, glavno ili
dopunsko zanimanje.

(2)
Prava iz stavka 1. ovoga članka pripadaju i roditelju, brač­nom drugu ili
djetetu osobe s invaliditetom koji s tom osobom zas­nuje radni odnos u svojstvu
obrtnika ili jedinog osnivača trgovačkog društva te koji prema toj osobi
ispunjava obveze poslodavca iz radnog odnosa i u svezi s radnim odnosom.

(3)
Prava iz stavka 1. ovoga članka pripadaju i roditelju, bračnom drugu ili
djetetu osobe s invaliditetom starije od 15 godina i mlađe od 65 godina
(muškarac), odnosno 60 godina (žena) koji obavlja poljoprivrednu djelatnost kao
jedino, glavno ili dopunsko zanimanje i koji za osobu s invaliditetom kao člana
kućanstva plaća obvezne doprinose za zdravstveno osiguranje i za mirovinsko
osiguranje.

(4)
Potvrdu o ispunjavanju uvjeta iz stavka 2. i 3. ovoga članka izdaje na zahtjev
poslodavca i poljoprivrednika ured držav­ne uprave nadležan za rad. Zahtjevu se
prilažu isprave kojima se dokazuje ispunjavanje tih uvjeta.

VII. FOND ZA PROFESIONALNU
REHABILITACIJU I ZAPOŠLJAVANJE OSOBA S INVALIDITETOM

Članak 33.

(1) Fond za profesionalnu
rehabilitaciju i zapošljavanje osoba s invaliditetom (u daljnjem tekstu: Fond)
je javna ustanova koju uredbom osniva Vlada Republike Hrvatske.

(2)
Fondom upravlja upravno vijeće od najmanje sedam članova koje imenuje i
razrješuje Vlada Republike Hrvatske tako da budu zastupljeni predstavnici
poslodavaca, sindikata i udruga invalida.

(3)
Odluke upravnog vijeća izvršava ravnatelj Fonda, kojeg imenuje Vlada Republike
Hrvatske.

(4)
Prihodi Fonda su sredstva iz državnog proračuna, sredstva posebnog doprinosa
(članak 10. stavak 2. i 3.), neutrošena sredstva posebne namjene (članak 31.),
drugi prihodi ostvareni na temelju zakona i drugih propisa te darovi i pomoći u
novcu domaćih i stranih pravnih i fizičkih osoba.

(5)
Fond obavlja poslove:

–
provođenja politike razvitka i unaprjeđivanja profesionalne rehabilitacije i
zapošljavanja osoba s invaliditetom,

–
financiranja ili sufinanciranja ustanova iz članka 16. ovoga Zakona i radnih
centara,

–
isplate novčanog poticaja,

–
sufinanciranja programa za održavanje zaposlenosti osoba s invaliditetom,

–
nadzora ostvarivanja prava na novčani poticaj i korištenja drugih sredstava
Fonda,

– druge poslove predviđene uredbom o osnivanju Fonda i
statutom Fonda.

Članak 34.

(1)
Nadzor nad korištenjem sredstava Fonda obavlja nadležna inspekcija sukladno
posebnom zakonu.

(2)
Fond je ovlašten pozvati korisnika sredstava Fonda da u roku koji ne može biti
kraći od tri radna dana, ni duži od osam radnih dana otkloni greške u obračunu
novčanog poticaja ili u zahtjevu za odobrenje sredstava Fonda po drugoj osnovi,
ili da priloži nedostajuće dokaze.

(3)
Korisnik sredstava Fonda dužan je Fondu naknaditi štetu:

–
ako je sredstva Fonda ostvario na osnovi neistinitih ili netočnih podataka ili
na drugi protupravni način, odnosno u većem opsegu nego što mu pripadaju,

 – ako je sredstva Fond koristio protivno
namjeni radi koje su mu odobrena.

(4) Korisnik sredstava Fonda
dužan je Fondu vratiti sredstva stečena bez pravne osnove.

VIII. KAZNENE ODREDBE

Članak
35.

(1)
Novčanom kaznom od 3.000,00 do 30.000,00 kuna kaznit će se za prekršaj pravna
osoba:

1.
koja ne uplati poseban doprinos, a bila ga je dužna uplatiti (članak 10. stavak
2. i 3.),

2.
koja prema osobi s invaliditetom postupi protivno odredbama članka 13.,

3. koja ne dostavi podatke o osobama s invaliditetom
(članak 14.),

4. koja sredstva posebne namjene koristi nenamjenski
(članak 31. stavak 2. i 3.),

5. koja sredstva posebne namjene ne vodi na posebnom
računu (članak 31. stavak 5.),

6. koja ne donese ili ne dostavi godišnje financijsko
izvješće o sredstvima posebne namjene (članak 31. stavak 5.),

7.
koja u Fond ne uplati neutrošena sredstva posebne namjene (članak 31. stavak
6.).

(2)
Novčanom kaznom od 1.000,00 do 5.000,00 kuna za prekršaj iz stavka 1. ovoga
članka kaznit će se poslodavac - fizička osoba i odgovorna osoba pravne osobe.

IX.  NADZOR

Članak 36.

(1) Nadzor nad zakonitošću rada
i općih akata, kao i nadzor nad stručnim radom ustanove iz članka 16. ovoga
Zakona, zaštitne radionice i radnog centra obavlja Ministarstvo rada i
socijalne skrbi.

(2) Sadržaj i način provedbe
nadzora iz stavka 1. ovoga članka pravilnikom propisuje ministar nadležan za
rad i socijalnu skrb.

X.  PRIJELAZNE I ZAVRŠNE ODREDBE

Članak 37.

Zaštitna radionica dužna je broj
zaposlenih osoba s invaliditetom uskladiti s odredbama članka 19. stavka 2.
ovoga Zakona u roku od godine dana od dana stupanja na snagu ovoga Zakona.

Članak 38.

Zaštitna radionica dužna
je svoj statut uskladiti s odredbama ovoga Zakona u roku od tri mjeseca od dana
stupanja na snagu ovoga Zakona.

Članak 39.

Vlada Republike Hrvatske donijet
će uredbu iz članka 33. stavka 1. ovoga Zakona u roku od šest mjeseci od dana
stupanja na snagu ovoga Zakona.

Članak 40.

Ministar nadležan za rad i
socijalnu skrb donijet će pravilnike iz članka 14. stavka 3., članka 16. stavka
5., članka 22. stavka 6. i članka 36. stavka 2. ovoga Zakona u roku od devet
mjeseci od dana stupanja na snagu ovoga Zakona.

Članak 41.

 Fond će odluku o načinu ostvarivanja prava na novčani poticaj iz
članka 30. ovoga Zakona donijeti i objaviti u »Narodnim novinama« u roku od dva
mjeseca od dana početka rada ravnatelja Fonda.

Članak 42.

Novčani poticaj iz članka 30.
ovoga Zakona počinje se isplaćivati u roku od mjesec dana od dana objavljivanja
odluke iz članka 41. ovoga Zakona.

Članak 43.

Danom stupanja na snagu ovoga
Zakona prestaju važiti Zakon o poduzećima za zapošljavanje invalida (»Narodne
novine«, br. 57/89. i 26/93.) i Zakon o određivanju poslova i radnih zadataka
na kojima se zapošljavaju slijepi invalidi rada odnosno slijepe invalidne osobe
(»Narodne novine«, br. 12/79. i 26/93.).

Članak 44.

 Ovaj Zakon stupa na snagu osmoga dana od dana objave u »Narodnim
novinama«.

Klasa: 100-03/02-01/01
Zagreb, 22. studenoga 2002.

HRVATSKI SABOR

if !supportEmptyParas endif

 Predsjednik
Hrvatskoga sabora **Zlatko** **Tom****či****ć,** v. r.

if !supportEmptyParas endif

Zakon, NN 143/2002-2298